L'Ajuntament de Sagunt presenta al professorat de Primària el projecte educatiu l’Escola Canta
13 de novembre 2019

![](/media/nurhrlc0/71-presentacio-lescola-canta.jpeg)  
  

L'Ajuntament de Sagunt ha presentat al professorat de Primària el projecte educatiu l’Escola Canta. Ahir a la vesprada va tindre lloc la primera reunió per a iniciar el projecte a Sagunt a través de la regidoria d'Educació i amb la col·laboració del Servei d'Educació Plurilingüe de la Conselleria d'Educació de la Generalitat Valenciana.

El projecte educatiu l’Escola Canta té com a objectiu la realització d'activitats de foment cultural per part dels centres educatius per a potenciar l'ús social del valencià com a eina de convivència i per a difondre la cultura i el patrimoni valencià. A més, per a millorar la competència lingüística del valencià de l'alumnat d'acord amb el PNL dels projectes lingüístics del centre i fomentar una sensibilitat positiva i una convivència pacífica entre diferents cultures. Tot això basat en el coneixement de la tradició cultural amb la unió de la llengua i la música.

El regidor d'Educació, José Manuel Tarazona; i la regidora de Promoció del Valencià, María José Soriano, van assistir ahir a la reunió amb professorat dels col·legis Cronista Chabret, Villar Palasí, Ausiàs March, María Inmaculada; Adventistes; Sant Vicent Ferrer, Baronia Baixa, Algímia, Conservatori i Victoria i Joaquín Rodrigo.

El públic al qual va dirigit és l'alumnat de Primària i segons el projecte hauran de formar-se cors d'alumnes, els quals realitzaran un mínim de dos concerts: un individual públic i gratuït; i un altre conjunt amb l'alumnat de tots els centres participants de la localitat. Per este motiu, José Manuel Tarazona ha assegurat que, des de l'Ajuntament, «**es donaran facilitats per a poder dur a terme este projecte**».

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-presenta-al-professorat-de-primaria-el-projecte-educatiu-l-escola-canta/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-presenta-al-professorat-de-primaria-el-projecte-educatiu-l-escola-canta/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-presenta-al-professorat-de-primaria-el-projecte-educatiu-l-escola-canta/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-presenta-al-professorat-de-primaria-el-projecte-educatiu-l-escola-canta/)